rejauldu/bengali-wikipedia huggingface dataset:
গ্রেটার লন্ডন কাউন্সিল (জিএলসি) ছিল ১৯৬৫ থেকে ১৯৮৬ সাল পর্যন্ত গ্রেটার লন্ডনের জন্য শীর্ষ-স্তরের স্থানীয় সরকারী প্রশাসনিক সংস্থা। এটি আগের লন্ডন কাউন্টি কাউন্সিল কে প্রতিস্থাপন করেছে যা অনেক ছোট এলাকা কভার করেছিল। জিএসপি ১৯৮৬ সালে স্থানীয় সরকার আইন ১৯৮৫ এর মাধ্যমে বিলুপ্ত করা হয়েছিল এবং এর ক্ষমতাগুলি লন্ডনের বরো এবং অন্যান্য সত্ত্বাকে হস্তান্তর করা হয়েছিল। গ্রেটার লন্ডন অথরিটি নামে পরিচিত একটি নতুন প্রশাসনিক সংস্থা ২০০০ সালে প্রতিষ্ঠিত হয়েছিল।  পটভূমি 1957 সালে লন্ডন এলাকায় স্থানীয় সরকার ব্যবস্থা বিবেচনা করার জন্য স্যার এডউইন হারবার্টের অধীনে বৃহত্তর লন্ডনে স্থানীয় সরকার সংক্রান্ত একটি রয়্যাল কমিশন গঠন করা হয়েছিল।  এটি 1960 সালে রিপোর্ট করেছে, স্থানীয় সরকারের ভিত্তি হিসাবে 52টি নতুন লন্ডন বরো তৈরির সুপারিশ করেছে। এটি আরও সুপারিশ করেছে যে এলসিসিকে একটি দুর্বল কৌশলগত কর্তৃপক্ষ দ্বারা প্রতিস্থাপিত করা হবে, যেখানে পাবলিক ট্রান্সপোর্ট, রাস্তা স্কিম, আবাসন উন্নয়ন এবং পুনর্জন্মের দায়িত্ব থাকবে। দ্য গ্রেটার লন্ডন গ্রুপ, লন্ডন স্কুল অফ ইকোনমিক্সের মধ্যে শিক্ষাবিদদের একটি গবেষণা কেন্দ্র, কমিশনের রিপোর্ট এবং GLC তৈরির ক্ষেত্রেও একটি উল্লেখযোগ্য প্রচেষ্টা ছিল।  কমিশনের বেশিরভাগ সুপারিশ গৃহীত হয়েছিল, কিন্তু নতুন বরোর সংখ্যা 32-এ নামিয়ে আনা হয়েছিল। গ্রেটর লন্ডন পুরো লন্ডন কাউন্টি এবং মিডলসেক্সের বেশিরভাগ অংশ, সাথে এসেক্স, কেন্ট এবং সারে কিছু অংশ কভার করে, (হার্টফোর্ডশায়ার) এবং কাউন্টি বরো অফ ক্রয়ডন (সারে) এবং ইস্ট এবং ওয়েস্ট হ্যাম (উভয়ই এসেক্সে) এর একটি ছোট অংশ, যেগুলি 1889 সাল থেকে কাউন্টি কাউন্সিলের নিয়ন্ত্রণ থেকে স্বাধীন ছিল।Report of the Royal Commission on Local Government in Greater London, 1957–60, (Cmnd. 1164) was published on 19 October 1960  হার্বার্ট কমিশন কর্তৃক সুপারিশকৃত এলাকার সীমানার কিছু এলাকা, স্থানীয় কর আরোপের আশঙ্কায়, নতুন গ্রেটার লন্ডন কাউন্সিলের অধীনে না আসার জন্য সফলভাবে লড়াই করেছেন, বিশেষ করে এসেক্সের চিগওয়েলের শহুরে জেলাগুলি; এবং মিডলসেক্সে সানবারি-অন-টেমস, স্টেইনস এবং পটার বার। অন্তর্ভুক্তির জন্য সুপারিশ করা অন্যান্য এলাকা যেগুলি কখনই গ্রেটার লন্ডনের অংশ ছিল না সেগুলির মধ্যে রয়েছে এপসম এবং ইওয়েল, ক্যাটারহ্যাম এবং ওয়ারলিংহাম, এশার এবং ওয়েব্রিজ।  নতুন বৃহত্তর লন্ডন কাউন্সিলের নির্বাচন 9 এপ্রিল, 1964 তারিখে অনুষ্ঠিত হয় এবং সেই সময়ে পুরানো লন্ডন কাউন্টি কাউন্সিল ইতিহাসে পরিণত হয়।   তথ্যসূত্র   বিষয়শ্রেণী:গ্রেটার লন্ডন কাউন্সিল বিষয়শ্রেণী:১৯৬৫-এ ইংল্যান্ডে প্রতিষ্ঠিত বিষয়শ্রেণী:১৯৮৬-এ ইংল্যান্ডে বিলুপ্ত বিষয়শ্রেণী:১৯৬৫-এ প্রতিষ্ঠিত সংগঠন বিষয়শ্রেণী:১৯৮৬-এ বিলুপ্ত সংগঠন বিষয়শ্রেণী:লন্ডন ভিত্তিক বিলুপ্ত সংগঠন
thumb|পরীক্ষাগারে স্প্রে ড্রায়িং  স্প্রে ড্রায়িং হচ্ছে এক ধরনের শুষ্ককরণ প্রক্রিয়া যেখানে তরল বা আংশিক তরল কোন বস্তু থেকে গরম গ্যাসের সাহায্যে পাওডার তৈরি করা হয়। যেসকল বস্তু তাপ সংবেদনশীল তাদের ক্ষেত্রে এই প্রক্রিয়া বেশ কার্যকর। অনেক খাদ্য এবং ওষুধের ক্ষেত্রে এই প্রক্রিয়া অবলম্বন করা হয়। শুষ্ককরণ প্রক্রিয়ায় বাতাসকেই ব্যবহার করা হয়। তবে তরল পদার্থ যদি দাজ্ব্য পদার্থ হয় সেক্ষেত্রে বাতাসের পরিবর্তে নাইট্রোজেন গ্যাস ব্যবহার করা হয়।  প্রতিটি স্প্রে ড্রায়িং যন্ত্রে অটোমাইজার বা স্প্রে নোজল নামে একটি যন্ত্রাংশ থাকে। এর কাজ হচ্ছে তরল পদার্থকে খুব ছোট ছোট ফোঁটায় বের করে দেয়া। অর্থাৎ স্প্রে করা। স্প্রে নোজলের সাহায্যে তরল পদার্থের ফোঁটার আকারও নিয়ন্ত্রণ করা যায়। তবে ভিন্নরকমের নোজলও রয়েছে। তরল পদার্থের ফোঁটার আকার সাধারণত ১০ থেকে ৫০০ মাইক্রো মিটার পর্যন্ত হয়ে থাকে।  সাধারণত সবচেয়ে পরিচিত স্প্রে ড্রায়ার সিংগেল ইফেক্টের হয়ে থাকে। কারণ এখানে বাতাস ঢোকার জন্য মাত্র একটি জায়গায়ই থাকে। বাতাস যেদিক দিয়ে প্রবাহিত হয়, তৈরিকৃত পাওডারগুলোও সেদিকেই প্রবাহিত হয়। তবে এইক্ষেত্রে বাতাসের ধূলিকণা পাওডারের সাথে মিশে যাওয়ার সম্ভাবনা থাকে। এই সমস্যা থেকে বাঁচার জন্য নতুন ধরনের কিছু স্প্রে ড্রায়ার তৈরি করা হয়েছে যেটাকে বলা হয় মাল্টিপল ইফেক্ট স্প্রে ডায়ার।   স্প্রে ড্রায়িং এর ব্যবহার  খাদ্য: পাওডার দুধ, কফি, চা, ডিম, শস্য, মশলা, রক্ত, স্টার্চ, ভিটামিন, এনজাইম, পশু খাদ্য  ওষুধ: এন্টোবায়োটিক্স, মেডিকেলের সরঞ্জাম,  ইন্ডাট্রি: সিরামিক শিল্প, রঙ শিল্প   তথ্যসূত্র   বিষয়শ্রেণী:খাদ্য শিল্প বিষয়শ্রেণী:গন্ধ প্রযুক্তি বিষয়শ্রেণী:শুকানোর প্রক্রিয়া বিষয়শ্রেণী:শিল্প প্রক্রিয়া বিষয়শ্রেণী:ঔষধ শিল্প
__TOC__  ২৫ আগস্ট ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  Janita143 ব্যবহারকারী:Prakashroy140 পাতায় সম্পাদনা করছে। উভয়ের সম্পাদনা একরকম। তাদের প্রনীত প্রকাশ রায় পাতার বিষয়বস্তু একই। তারা প্রচারণার উদ্দেশ্যে উইকিপিডিয়া ব্যবহার করছে। ~ নোমান (আলাপ│অবদান) ১৫:২৬, ২৫ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  উভয় একাউন্টের সর্বশেষ সম্পাদনা ৩ মাসেরও অধিক আগে যার কারণে পরীক্ষণ উপাত্ত আসবে না। উল্লেখ্য, প্রথম একাউন্ট ইতোমধ্যে বাধাপ্রাপ্ত। রিয়াজ (আলাপ) ১৫:৪৫, ২৫ আগস্ট ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
রাজমোহিনী দেবী ছিলেন একজন ভারতীয় সমাজকর্মী, গান্ধীবাদী এবং বাপু ধর্ম সভা আদিবাসী সেবা মণ্ডলের প্রতিষ্ঠাতা, এটি তিনি ১৯৫১ সালে প্রতিষ্ঠা করেছিলেন। ১৯৫১ সালে সরগুজার দুর্ভিক্ষে খাদ্যশস্যের তীব্র ঘাটতি এবং ফসলের অভাব দেখা দেয়। এই দুর্ভিক্ষের প্রত্যক্ষ প্রভাব হিসেবে শুরু হয়েছিল রাজমোহিনী দেবী আন্দোলন নামে একটি সংস্কার আন্দোলন। এটি ভারতের ছত্তিশগড় রাজ্যের গন্ডোয়ানার উপজাতিদের কল্যাণের জন্য কাজ করে এমন একটি বেসরকারি সংস্থায় পরিণত হয়েছিল।  কর্মজীবন ১৯৫১ সালের সরগুজার দুর্ভিক্ষের সময় মহাত্মা গান্ধী এবং তাঁর আদর্শ সম্পর্কে রাজমোহিনী দেবীর একটি দৃষ্টিভঙ্গি ছিল বলে জানা গেছে। তিনি নারী মুক্তি এবং উপজাতীয়দের মধ্যে কুসংস্কার ও মদ্যপানের অভ্যাস দূরীকরণর জন্য একটি আন্দোলন (যা রাজমোহিনী আন্দোলন নামে পরিচিত) শুরু করেছিলেন। এই আন্দোলন ধীরে ধীরে একটি ধর্মীয় আন্দোলনের মর্যাদা লাভ করে, যার অনুসারী ছিল ৮০,০০০ এরও বেশি মানুষ। পরবর্তীতে এটি বাপু ধর্ম সভা আদিবাসী সেবা মণ্ডল নামে একটি বেসরকারি সংস্থায় রূপান্তরিত হয়। ছত্তিশগড়, বিহার এবং উত্তর প্রদেশে স্থাপিত বেশ কয়েকটি আশ্রমের মাধ্যমে এই সংগঠনটি কাজ করে।  পুরস্কার ও সম্মাননা ভারত সরকার ১৯৮৯ সালে তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে। তাঁর জীবনী সামাজিক ক্রান্তি কি অগ্রদূত রাজমোহিনী দেবী নামে একটি বইতে লিপিবদ্ধ করা হয়েছে, যেটি লিখেছেন সীমা সুধীর জিন্দাল এবং ২০১৩ সালে ছত্তিশগড় রাজ্য হিন্দি গ্রন্থ একাডেমি এটি প্রকাশ করেছে। রাজমোহিনী দেবীর নামে দুটি প্রতিষ্ঠানের নামকরণ করা হয়েছে, একটি হল ইন্দিরা গান্ধী কৃষি বিশ্ববিদ্যালয়ে অবস্থিত রাজ মোহিনী দেবী কলেজ অফ এগ্রিকালচার অ্যাণ্ড রিসার্চ স্টেশন নামে একটি গবেষণা কেন্দ্র এবং অপরটি অম্বিকাপুরে অবস্থিত একটি সরকারি মহিলা কলেজ, রাজমোহিনী দেবী পিজি গার্লস কলেজ।   তথ্যসূত্র   বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:গান্ধীবাদী বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:অপর্যালোচিত অনুবাদসহ পাতা
জিদান আমর ইকবাল (, ; ২৭ এপ্রিল ২০০৩; জিদান ইকবাল নামে সুপরিচিত) হলেন একজন ইংরেজ-ইরাকি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইরাক অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০০৭–০৮ মৌসুমে, ইংরেজ ফুটবল ক্লাব সেল ইউনাইটেডের যুব পর্যায়ের হয়ে খেলার মাধ্যমে জিদান ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ইংরেজ ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০২১ সালে, জিদান ইংল্যান্ড অনূর্ধ্ব-২৩ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন জিদান আমর ইকবাল ২০০৩ সালের ২৭শে এপ্রিল তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জিদান ইংল্যান্ড অনূর্ধ্ব-২৩ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন।  তথ্যসূত্র  বহিঃসংযোগ            বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইরাকি ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ইরাকের আন্তর্জাতিক যুব ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ম্যানচেস্টারের ব্যক্তি বিষয়শ্রেণী:ম্যানচেস্টারের ফুটবলার বিষয়শ্রেণী:ইরাকের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:ফুটবল ক্লাব উট্রেখ্ট‌ের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
ডি মর্গান পদক গণিতে অসামান্য অবদানের জন্য একটি পুরস্কার। যা লন্ডন ম্যাথমেটিকাল সোসাইটি কর্তৃক প্রদান করা হয়। এটি উক্ত প্রতিষ্ঠান কর্তৃক প্রদানকৃত সবচেয়ে সম্মানজনক পুরস্কার। যা সোসাইটির প্রথম সভাপতি অগাস্টাস ডি মরগানের স্মরণে প্রদান করা হয়।   এই পদকটি প্রতি তিন বছর পর পর পহেলা জানুয়ারিতে যুক্তরাজ্যের একজন গণিতবিদকে (যুক্তরাজ্যে বসবাসকারী গণিতবিদ) দেওয়া হয়। পদক প্রদানের একমাত্র ভিত্তি হল গণিতে তাঁর অবদান।  ১৯৬৮ সালে ব্রিটিশ গণিতবিদ মেরি কার্টরাইট প্রথম মহিলা গণিতবিদ হিসেবে এই পদক পান। 🖉  পদক বিজেতা ডি মরগান পদক প্রাপ্তদের তালিকা:List of LMS prize winners, LMS website, accessed July 2011  তথ্যসূত্র  বিষয়শ্রেণী:ব্রিটিশ বিজ্ঞান ও প্রযুক্তি পুরস্কার বিষয়শ্রেণী:১৮৮৪-এ প্রবর্তিত পুরস্কার বিষয়শ্রেণী:ত্রিবার্ষিক ঘটনা বিষয়শ্রেণী:লন্ডন ম্যাথমেটিকাল সোসাইটির পুরস্কার বিষয়শ্রেণী:১৮৮৪-এ যুক্তরাজ্যে প্রতিষ্ঠিত
সঙ্গীতা চৌহান একজন ভারতীয় অভিনেত্রী। তিনি ভারতের গুজরাতের ভাপিতে জন্মগ্রহণ করেন। তিনি কন্নড় চলচ্চিত্র শার্প শুটার এবং লাভ ইউ আলিয়াতে অভিনয় করেছেন। হিন্দি কালারস টিভি শো, এক শ্রিংগার-স্বাভিমান -এর প্রধান চরিত্রে তিনি মেঘনা চৌহান নামে পরিচিত।   জীবনের প্রথমার্ধ  সঙ্গীতা চৌহান গুজরাতের ভাপির বাসিন্দা। সঙ্গীতার তার আগের স্বামী চিরাগের সাথে একটি সুখী প্রেমের বিবাহ ছিল এবং তারা ৮ বছর ধরে বিবাহিত ছিল। তবে তিনি ২০১৭ সালে বিবাহবিচ্ছেদের আবেদন করেন। "এক শৃঙ্গার-স্বাভিমান" -এর সেটে প্রেমে পড়ার পর, তিনি এখন ৩০ জুন ২০২০ সাল থেকে সহ-অভিনেতা মনীশ রায়সনের সাথে বিবাহ বন্ধনে আবদ্ধ।   চলচ্চিত্র তালিকা  বছর চলচ্চিত্র ভূমিকা ভাষা ২০১৫ লাভ ইউ আলিয়া আলিয়া কন্নড় ২০১৫ শার্প শুটার নন্দিনী কন্নড়   টেলিভিশন  বছর নাম ভূমিকা মন্তব্য রেফ. ২০১৬–২০১৭ এক শৃঙ্গার-স্বাভিমান মেঘনা সোলাঙ্কি সিংহানিয়া প্রধান মহিলা প্রধান  ২০১৬ বিগ বস ১০ নিজেই অতিথি  ২০১৭ উদীয়মান তারকা ২০১৮ পিয়া আলবেলা মেঘনা কুণাল গোয়েঙ্কা সহায়ক ভূমিকা ২০১৯ নাগিন ৩ আভি ৩টি পর্বের জন্য বিশেষ উপস্থিতি   তথ্যসূত্র    বহিঃসংযোগ    IMDb- তে সঙ্গীতা চৌহান  বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:গুজরাতের অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
আজম আল-সাদত ফারাহী () (জন্ম আনু. ১৯৫৮) একজন ইরানী শিক্ষক যিনি প্রাক্তন ইরানী রাষ্ট্রপতি মাহমুদ আহমাদিনেজাদকে বিয়ে করেছেন।"Ahmadinejad's Wife". The Museum of Hoaxes. 11 November 2008. Retrieved 7 August 2016. তারা ১৯৮০ সালে বিয়ে করেন এবং তাদের তিনটি সন্তান রয়েছে।  ফারাহি ইরান বিজ্ঞান ও প্রযুক্তি বিশ্ববিদ্যালয়ের একজন স্নাতক যেখানে তিনি যন্ত্র প্রকৌশলে ডিগ্রি অর্জন করেছেন।  ফারাহিকে কখনই তার স্বামীর পক্ষে প্রচারণা চালাতে দেখা যায়নি, তবে তিনি জাতিসংঘের খাদ্য ও কৃষি সংস্থার রোম সদর দফতরে ২০০৯ সালের রাষ্ট্রপ্রধানদের স্ত্রীদের ফোরামে বক্তৃতা সহ বিরল জনসমক্ষে উপস্থিত হয়েছেন।   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মাহমুদ আহমাদিনেজাদ বিষয়শ্রেণী:ইরান বিজ্ঞান ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরানি বিদ্যালয়ের শিক্ষক বিষয়শ্রেণী:ইরানের রাষ্ট্রপতির স্ত্রী বিষয়শ্রেণী:ইরানি নারী প্রকৌশলী বিষয়শ্রেণী:ইরানি যন্ত্র প্রকৌশলী বিষয়শ্রেণী:২০শ শতাব্দীর ইরানি প্রকৌশলী
মমতাজ উদ্দিন (২১ সেপ্টেম্বর ১৯৪৯ - ৬ জুন ২০০৩) ছিলেন একজন বাংলাদেশী রাজনীতিবিদ ও মুক্তিযোদ্ধা। তিনি নাটোর-১ আসনের সংসদ সদস্য ছিলেন। মুক্তিযুদ্ধে অসাধারণ অবদানের জন্য বাংলাদেশ সরকার তাকে ২০২৩ সালে মুক্তিযুদ্ধে একুশে পদক (মরণোত্তর) প্রদান করে।   প্রাথমিক জীবন  মমতাজ উদ্দিন ২১ সেপ্টেম্বর ১৯৪৯ সালে নাটোরের লালপুরের আব্দুলপুরের মিল্কিপাড়ায় জন্মগ্রহণ করেন। তার পিতার নাম বিয়াকুল প্রামানিক ও মাতার নাম আবেজান বেওয়া। তিনি করিমপুর উচ্চ বিদ্যালয়ে অস্টম শ্রেণি, চকনাজিরপুর উচ্চ বিদ্যালয় থেকে ১৯৬৬ সালে এসএসসি, নাটোর নবাব সিরাজ উদ দৌলা কলেজ থেকে ১৯৬৮ সালে এইচএসসি এবং ঈশ্বরদী কলেজ থেকে ১৯৭০ সালে স্নাতক পাশ করেন।  তার স্ত্রী শেফালী মমতাজ নবম জাতীয় সংসদের সংরক্ষিত সাবেক নারী সংসদ সদস্য ছিলেন। এই দম্পতীর ১ ছেলে শামীম আহমেদ সাগর লালপুর উপজেলা আওয়ামী লীগের সাধারণ সম্পাদক ও মেয়ে  ফারহানা ববি নিভা, সহকারী রেজিস্ট্রার, রাজশাহী বিশ্ববিদ্যালয়।   কর্মজীবন  মমতাজ উদ্দিন লেখে-পড়া শেষ করে ১৯৬৮ সালে সালামপুর হাই স্কুলের শিক্ষক হিসেবে কর্মজীবন শুরু করেন। ১৯৭৭ থেকে ১৯৮৫ সাল পর্যন্ত তিনি সালামপুর উচ্চ বিদ্যালয়ের সহকারী শিক্ষক ছিলেন।   রাজনৈতিক জীবন  মমতাজ উদ্দিন ছাত্রলীগের রাজনীতিতে যুক্ত ছিলেন। লালপুর উপজেলা ছাত্রলীগের সাধারণ সম্পাদক এবং সভাপতি ছিলেন। তিনি ১৯৭৩ সালে লালপুর উপজেলা আওয়ামী লীগের সাধারণ সম্পাদক এবং ১৯৭৫ সালে সভাপতি হিসেবে দায়িত্ব পালন করেন। তিনি বাংলাদেশ আওয়ামী লীগ কেন্দ্রীয় কমিটির সদস্য ও নাটোর জেলা শাখা আওয়ামী লীগের সিনিয়র সহ-সভাপতি ছিলেন।  তিনি ১৯৮৬ সালের তৃতীয় জাতীয় সংসদ সদস্য নির্বাচনে সতন্ত্র প্রার্থী হিসেবে রিকসা প্রতীক নিয়ে নাটোর-১ আসন থেকে সংসদ সদস্য হয়েছিলেন।  তিনি ১৮ ফেব্রুয়ারি ১৯৭৯ সালের দ্বিতীয় জাতীয় সংসদ সদস্য নির্বাচনে আওয়ামী লীগের প্রার্থী হিসেবে প্রতিদ্বন্দ্বিতা করেন পরাজিত হন। ২৭ ফেব্রুয়ারি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালে জাতীয় নির্বাচনে আওয়ামী লীগের প্রার্থী হিসেবে নাটোর-১ আসন থেকে অংশগ্রহণ করে বাংলাদেশ জাতীয়তাবাদী দলের ফজলুর রহমান পটলের নিকট পরাজিত হন।   মুক্তিযুদ্ধে ভূমিকা  মমতাজ উদ্দিন ১৯৭১ সালে মুক্তিযুদ্ধে অংশ নেন। মুক্তিযুদ্ধকালে বাংলাদেশ লিবারেশন ফ্রন্টের (মুজিব বাহিনী) কমান্ডার ছিলেন। মুক্তিযুদ্ধ শেষে পুণরায় শিক্ষকতা পেশায় ফিরেন।   মৃত্যু  মমতাজ উদ্দিন ২০০৩ সালের ৬ জুন মৃত্যুবরণ করেন। স্থানীয় নাটোর পুলিশ জানিয়েছিল যে রাত ১০.০০ টার সময় নাটোরের গোপালপুর-আবদুলপুর রোডের দারইপাড়ায় ১০ জন সশস্ত্র ব্যক্তির একটি দল মমতাজ উদ্দিনের মোটরসাইকেলে বাধা দেয় এবং তাকে কুপিয়ে হত্যা করে। ১৩ মার্চ ২০১৩ সালে রাজশাহীর একটি দ্রুত বিচার ট্রাইব্যুনাল মমতাজ উদ্দীপনকে হত্যা করার দায়ে নয়জনকে দোষী সাব্যস্ত করে যাবজ্জীব কারাদণ্ড দেয় এবং প্রত্যেককে ৩০ হাজার টাকা জরিমানা করে।   তথ্যসূত্র   বিষয়শ্রেণী:২০০৩-এ মৃত্যু বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নাটোর জেলার রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:২০২৩-এ একুশে পদক বিজয়ী বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:মুক্তিবাহিনীর কর্মকর্তা
১১১: এ নেলসন নাম্বার হলো একটি বাংলাদেশী অতিপ্রাকৃত টেলিভিশন ধারাবাহিক নাটক, যা একটি ছাত্রাবাসের ১১১ নাম্বার কক্ষের উপর ভিত্তি করে তৈরি। সেখানে বসবাসকারী শিক্ষার্থীরা অস্বাভাবিক উপস্থিতির আভাস পায় এবং ভীত হয়ে পড়ে। এটি পরিচালনা করেন নাঈম ইমতিয়াজ নেয়ামুল, রচনা করেন সিরাজুল ইসলাম এবং প্রযোজনা করেন ফেরদৌস আহমেদ।   এনটিভিতে রাত ৯:৪৫ মিনিটে প্রচার হওয়া ধারাবাহিকটি ২০০৭ সালের ২৭ সেপ্টেম্বরে শুরু হয়  এবং ২৬টি পর্বের পর ২০০৮ সালের ১৭ এপ্রিল শেষ হয়    অভিনয়ে  অভিনেতা আনিসুর রহমান মিলন নুসরাত ইমরোজ তিশা জিয়াউল ফারুক অপূর্ব মামনুন হাসান ইমন আবির খান হুমাইরা হিমু   তথ্যসূত্র   বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান বিষয়শ্রেণী:বাংলাদেশী নাট্য টেলিভিশন ধারাবাহিক বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক
শেখ আলী আফগানিস্তানের পারওয়ান প্রদেশের একটি অন্যতম জেলা যেখানে মূলত জাতিগতভাবে হাজারা সম্প্রদায়ের লোকজন বসবাস করে থাকে। শেখ আলী হাজারা উপজাতি সমৃদ্ধ শেখ আলী জেলার উপজাতি সমূহ হচ্ছে: দাইকালান, নৈমান, কার্লুগ, করম আলী ও বাবর।  শেখ আলী জেলার  প্রধান গ্রামগুলি হচ্ছে:http://afg.humanitarianresponse.info/sites/default/files/afg_province_reference_map_dd_2012Jan04_A0_Parwan.pdf  জার্‌ফ, কাজাক, জাউকুল, বেদ, দাইকালান,   নেরাখ নৈমান সম্প্রদায়  নাউয়ি  কার্লাঘ  করম আলী  তথ্যসূত্র  বিষয়শ্রেণী:পারওয়ান প্রদেশের জেলা
তান্‌বী ব্যাস (, ; জন্ম: ৩০ সেপ্টেম্বর ১৯৮৫) একজন ভারতীয় মডেল এবং অভিনেত্রী, যিনি ২০১২ সালের তামিল চলচ্চিত্র এপ্পাদি মনসুক্কুল ভান্থাই-এর মাধ্যমে অভিনয়ে আত্মপ্রকাশ করেছিলেন। তার আগে তিনি একজন গ্রাফিক্স ডিজাইনার ছিলেন এবং পরে মুম্বইয়ে ফেমিনা মিস ইন্ডিয়া আর্থ ২০০৮-এর মুকুট জিতেছিলেন।"Vadodara’s Tanvi Vyas is Femina Miss India Earth" Desh Gujarat. 2008-04-11. Retrieved 2010-12-12.   জীবনী  তান্‌বী গুজরাতের সাংস্কৃতিক রাজধানী বড়োদরায় একটি হিন্দু ব্রাহ্মণ পরিবারে জন্মগ্রহণ করেছিলেন। তার বাবা ডা. জে.কে. ব্যাস এবং মা বিজয়া ব্যাস। তিনি চিকিৎসক দম্পতির একমাত্র কন্যা। তিনি বড়োদরায় যীশু এবং মেরি কনভেন্টে তার বিদ্যালয়ের পড়াশোনা সম্পন্ন করেছিলেন। তিনি ১৯৯৯ সালে বড়োদরার মহারাজা সায়াজিরাও বিশ্ববিদ্যালয় থেকে থেকে গ্রাফিক ডিজাইনের ডিগ্রি অর্জন করেছিলেন।  একটি ছোট শহরের মেয়ে হয়েও কোনো আনুষ্ঠানিক প্রশিক্ষণের নিয়ে তিনি ভারতের সুন্দরী প্রতিযোগিতা ফেমিনা মিস ইন্ডিয়া এবং ২০০৮ সালের ফেমিনা মিস ইন্ডিয়া আর্থের মুকুট অর্জন করেছিলেন। তারপরে তিনি ফিলিপাইনের ম্যানিলায় অনুষ্ঠিত মিস আর্থ ২০০৮-এর সুন্দরী প্রতিযোগিতায় ভারতের প্রতিনিধিত্ব করতে গিয়েছিলেন।Prabhakar, Jyothi (2008-12-04). "Earthy beauty". The Times of India. Retrieved 2010-12-12.   মডেলিং ক্যারিয়ার  ২০০৮ সালে মিস ইন্ডিয়া শিরোপা জয়ের পরে তান্‌বী ডিজাইনার রিতু কুমার (দুবাই ফ্যাশন উইক, কৌচার উইক), নীতা লুলা (গীতাঞ্জলি লাইফস্টাইল ব্রাইডাল কৌচার), দিগ্বিজয় সিং (লাকমে ইন্ডিয়া ফ্যাশন উইক), কৃষ্ণা মেহতা (গীতাঞ্জলি লাইফস্টাইল), ল্যাকোন হেমন্তের (কলম্বো) সাথে শো-স্টপার হিসাবে কাজ করেছিলেন। তিনি এয়ার উইক, জেপি সিমেন্ট, কোলগেট, বানজারা ফেয়ারনেস, ক্লিয়ারট্রিপ ডটকম, শ্রী লক্ষ্মী গহনা, ক্যান্ট ওয়াটার পিউরিফায়ার, ক্যানভেরা ছবির অ্যালবামের জন্য ভারতের উত্তর ও দক্ষিণে কয়েকটি বিজ্ঞাপনে কাজ করেছিলেন।  এছাড়াও তিনি সাফী, এয়ার ইন্ডিয়া, হিরো সাইকেল, প্যান্টালুনস, বিবেক ওবেরয়ের সাথে ডোনার, আরএমকেভি সিল্ক শাড়ির মুদ্রিত বিজ্ঞাপনে হাজির হয়েছিলেন।   চলচ্চিত্র ক্যারিয়ার  তান্‌বী ২০১২ সালে তামিল চলচ্চিত্র এপ্পাদি মনসুক্কুল ভান্থাই এর মাধ্যমে চলচ্চিত্রে অভিষিক্ত হয়েছিলেন।"Tanvi Vyas is Focussed on Bollywood". Internet Movie Database. 2010-02-03. Retrieved 2010-12-12.http://popcorn.oneindia.in/artist-filmography/16652/2/tanvi-vyas.html. Oneindia. Retrieved 2010-12-12.  পরে তিনি নেনেম… চিন্না পিলানা? চলচ্চিত্রে স্বপ্নার ভূমিকায় অভিনয় করেছিলেন।   চলচ্চিত্রের তালিকা   বছর  চলচ্চিত্র  ভূমিকা  ভাষা  মন্তব্য  ২০১৬  অ্যা স্ক্যান্ডাল  আনশু  হিন্দি  ২০১৩  নেনেম… চিন্না পিলানা? স্বপ্না  তেলুগু   ২০১২  এপ্পাদি মনসুক্কুল ভান্থাই  মিত্রা  তামিল    তথ্যসূত্র    বহিঃসংযোগ             মিস ইন্ডিয়া - অফিসিয়াল ওয়েবসাইট    মিস ইন্ডিয়া - প্রোফাইল   বিষয়শ্রেণী:১৯৮৫-এ জন্ম বিষয়শ্রেণী:গুজরাতি ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:গুজরাতের অভিনেত্রী বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:জীবিত ব্যক্তি বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:গুজরাতের নারী মডেল বিষয়শ্রেণী:বড়োদরার ব্যক্তি
thumb|right|300px|সৌরজগৎ এর চারটি গ্যাস দৈত্য গ্রহ যা সূর্যের সামনে রাখা হয়েছে। একটি গ্যাসীয় দৈত্য (ইংরেজি: Gas giant) হচ্ছে একটি বড় গ্রহ যার প্রধান উপাদান পাথর বা অন্যান্য কঠিন পদার্থ নয়, বরং কোনো না কোনো গ্যাসীয় উপাদান। সৌরজগতে চারটি গ্যাসীয় দৈত্য আছে, বৃহস্পতি, শনি, ইউরেনাস ও নেপচুন। অন্যান্য তারাকে প্রদক্ষিণরত অনেক সৌরাতীত গ্যাসীয় দৈত্য শনাক্ত হয়েছে।  পৃথিবীর ভরের দশগুণ ভরবিশিষ্ট গ্রহকে দৈত্যগ্রহ বলে।   বহিঃসংযোগ    SPACE.com: Q&A: The IAU's Proposed Planet Definition 16 August 2006 2:00 am ET  BBC News: Q&A New planets proposal Wednesday, 16 August 2006, 13:36 GMT 14:36 UK  Gas Giants in Science Fiction: List    বিষয়শ্রেণী:গ্রহের প্রকারভেদ বিষয়শ্রেণী:মহাকাশ
থাম্ব|কম্পাংকব্যাপ্তিকম্পাংকফালির ব্যাপ্তি বা কম্পাংকব্যাপ্তি (ইংরেজি পরিভাষায় ব্যান্ডউইডথ Bandwidth) হল কোনও সাইনজাতীয় সংকেতের কম্পাংকের যে ফালিকে (ফ্রিকোয়েন্সি ব্যান্ড) একটি যোগাযোগ প্রণালীর মধ্য দিয়ে প্রেরণ করা সম্ভব, সেই ব্যবহারযোগ্য কম্পাংকফালিটির সর্বোচ্চ ও সর্বনিম্ন কম্পাংকগুলির মধ্যকার পার্থক্য। এখানে কম্পাংকফালি হল বেতার বর্ণালীর কম্পাংকগুলির একটি ফালি যেটির অন্তর্গত কম্পাংকগুলি তড়িৎচুম্বকীয় তরঙ্গের বিস্তারণের দৃষ্টিকোণ থেকে সদৃশ চারিত্রিক বৈশিষ্ট্য প্রদর্শন করে। কম্পাংকফালির ব্যাপ্তি ও সংকেত-কোলাহল অনুপাত --- এই দুইটি রাশি নির্ধারণ করে যোগাযোগ প্রণালীর ভেতর দিয়ে কী হারে তথ্য প্রেরণ করা সম্ভব। কম্পাংকফালির ব্যাপ্তিকে সচরাচর "হার্জ" (Hertz) এককে পরিমাপ করা হয়। কম্পাংকফালির ব্যাপ্তির হার্জ এককটি ইলেকট্রন বিজ্ঞান (ইলেকট্রনিকস), তথ্য তত্ত্ব, ডিজিটাল যোগাযোগ, বেতার যোগাযোগ, সংকেত প্রক্রিয়াজাতকরণ এবং বর্ণালীবীক্ষণসহ অনেক ক্ষেত্রের কেন্দ্রীয় একটি ধারণা এবং প্রদত্ত যোগাযোগ প্রণালীর তথ্য পরিবহন ক্ষমতার অন্যতম নির্ধারক কারণ। প্রথাগত টেলিফোন বা দূরালাপনীর তারের কম্পাংকফালির ব্যাপ্তি ৪ কিলোহার্জ; অন্যদিকে আলোকীয় তন্তুর (অপটিকাল ফাইবার) কম্পাংকফালির ব্যাপ্তি ১ গিগাহার্জ বা তারও বেশি।  কম্পাংকফালির ব্যাপ্তির একটি গুরুত্বপূর্ণ বৈশিষ্ট্য হল এই যে কম্পাংকফালিটি কম্পাংক বর্ণালীর কোথায় অবস্থিত, তা নির্বিশেষে একই ব্যাপ্তির কম্পাংকফালি একই পরিমাণ তথ্য বহন করে। যেমন একটি ৩ কিলোহার্জ ব্যাপ্তির ফালি একটি দূরালাপনীর কথোপকথন পরিবহন করতে পারে, এবং ফালিটি ভিত্তিফালিতে অবস্থিত (আদি দূরালাপনী সেবার মতো) নাকি সেটি কোনও উচ্চ কম্পাংকে অভিশ্রুত (মডুলেট) করা হয়েছে, সে ব্যাপারটি বিবেচ্য নয়। যাই হোক, প্রশস্ত কম্পাংকসীমা অধিকতর সুলভ এবং এগুলিতে ভগ্নাংশিক কম্পাংকব্যাপ্তি অপেক্ষাকৃত ছোট বলে উচ্চতর কম্পাংকে সংকেত প্রক্রিয়াজাত করে।   সংক্ষিপ্ত বিবরণ  কম্পাংকব্যাপ্তি বা ব্যান্ডউইথ অনেক টেলিযোগাযোগ প্রযুক্তির কেন্দ্রীয় একটি ধারণা। উদাহরণস্বরূপ, বেতার যোগাযোগের ক্ষেত্রে কম্পাংকব্যাপ্তি হল অভিশ্রুত (মডুলেটেড) বাহক সংকেত দ্বারা অধিষ্ঠিত কম্পাংকের পরিসীমা। এফএম বেতার গ্রাহকযন্ত্রের সংকেত-মিলকারকের ব্যাপ্তি কম্পাংকের পরিসীমা দ্বারা সীমিত।   তথ্যসূত্র    পরিভাষা (বাংলা থেকে ইংরেজি)   বিষয়শ্রেণী:টেলিযোগাযোগ বিষয়শ্রেণী:অসম্পূর্ণ বিষয়শ্রেণী:সংকেত প্রক্রিয়াজাতকরণ বিষয়শ্রেণী:টেলিযোগাযোগ তত্ত্ব
থাম্ব|300px|মানচিত্রে আয়োনীয় সাগর আয়োনীয় সাগর ভূমধ্যসাগরের একটি অংশ। এটি গ্রিস ও আলবেনিয়াকে ইতালি এবং সিসিলি দ্বীপ থেকে পৃথক করেছে। আয়োনীয় সাগর ওত্রান্তো প্রণালীর মাধ্যমে উত্তরে আড্রিয়াটিক সাগরের সাথে যুক্ত। সাগরটির একটি অংশ ইতালির দক্ষিণ উপকূলে বেশ কিছু দূর গভীরে প্রবেশ করেছে, যার নাম তারান্তো উপসাগর। গ্রিসের কোরিন্থ উপসাগরটিও আয়োনীয় সাগরের অংশ।   তথ্যসূত্র   বিষয়শ্রেণী:ভূমধ্যসাগরের প্রান্তিক সাগর বিষয়শ্রেণী:ইউরোপীয় সাগর বিষয়শ্রেণী:দক্ষিণ ইউরোপের ভূগোল
আইহান বিলগেন (জন্ম ১৯৭০, সারিকামিশ, কার্স প্রদেশ) হচ্ছেন একজন সাংবাদিক, রাজনীতিবিদ এবং পিপলস ডেমোক্র্যাটিক পার্টির কারসের প্রাক্তন মেয়র।   প্রাথমিক জীবন এবং শিক্ষা  তিনি আঙ্কারা বিশ্ববিদ্যালয়ে রাজনৈতিক বিজ্ঞান এবং আঙ্কারার হ্যাসেটেপ বিশ্ববিদ্যালয়ে সমাজবিজ্ঞান অধ্যয়ন করেন।  ২০০৬ সালে তিনি তুরস্কের মানবাধিকার সংগঠন মাজলুমডারে নিযুক্ত ছিলেন, যেখানে তিনি তুরস্ক সরকারের নতুন সন্ত্রাস বিরোধী বিলের বিরোধিতা করেছিলেন কারণ এটি মত প্রকাশের স্বাধীনতাকে সীমিত করেছিল। একই বছর তিনি এর চেয়ারম্যান নির্বাচিত হন, এবং তিনি দুই বছর এই পদ টিকিয়ে রাখেন। ২০১১ সালে কুর্দিস্তান ওয়ার্কার্স পার্টির (পিকেকে) সন্দেহজনক সমর্থনের কারণে তুর্কি কর্তৃপক্ষ গুনলুকের প্রধান সম্পাদক ছিলেন। তিনি ওজগুর গুনডেম এবং এভ্রেন্সেল সংবাদপত্রের কলাম লেখকও ছিলেন।   রাজনৈতিক পেশা  তিনি জুন ২০১৫ এর সাধারণ নির্বাচনে এইচডিপির প্রতিনিধি হিসেবে কারসের জন্য তুরস্কের পার্লামেন্টে নির্বাচিত হন, এবং আবার নভেম্বর ২০১৫ এর স্ন্যাপ নির্বাচনেও জয়ী হন। তিনি কোবানিতে ইসলামিক স্টেট অফ ইরাক অ্যান্ড লেভান্টের (আইএসআইএল) বিরুদ্ধে কোবানির প্রতিরক্ষাকে সমর্থন করেন এবং ২০১৪ সালের অক্টোবরে কোবানি অবরোধের সময় প্রকাশে অংশ নেওয়ার জন্য তার বিরুদ্ধে মামলা করা হয়। ২০১৭ সালের বসন্তে তাকে গ্রেপ্তার করা হয়েছিল এবং একই বছরের সেপ্টেম্বরে মুক্তি দেওয়া হয়েছিল। সংসদীয় কর্মজীবনে তিনি মানবাধিকার, কুর্দি অধিকার এবং পরিবেশ রক্ষার পক্ষে সওয়াল করেন। মার্চ ২০১৯ এর স্থানীয় নির্বাচনে তিনি কারসের মেয়র নির্বাচিত হন। ২০২০ সালের মে মাসে, এইচডিপি দ্বারা জেতা বেশ কয়েকটি পৌরসভাকে রাষ্ট্র নিযুক্ত ট্রাস্টির কর্তৃত্বের অধীনে রাখার পর, বিলগেন ডজন খানেক মানবাধিকার সংস্থার কাছ থেকে সমর্থন পান। ২০২০ সালের ২ অক্টোবর তাকে আনুষ্ঠানিকভাবে গ্রেপ্তার করা হয় এবং কারসের মেয়র পদ থেকে ক্ষমতাচ্যুত করা হয় এবং তার স্থলাভিষিক্ত হন সরকার নিযুক্ত ট্রাস্টি কারস প্রদেশের গভর্নর ইয়প তেপে।   আইনি মামলা  ২০২০ সালের ২৫ সেপ্টেম্বর, ২০১৪ সালে সিরিয়ার কোবানি শহরে কুর্দি জনগোষ্ঠীর সমর্থনে অনুষ্ঠিত কোবানি বিক্ষোভের কারণে প্রাক্তন ডেপুটি সিররি সুরিয়া ওন্দার এবং আয়লা আকাত আতার মতো বেশ কয়েকজন বিশিষ্ট এইচডিপি রাজনীতিবিদের সাথে তাকে একসাথে আটক করা হয়, যা তখন ইসলামিক স্টেট অফ ইরাক অ্যান্ড লেভান্ট (আইএসআইএল) দ্বারা ঘেরাও করা হয়েছিল। ২০২০ সালের অক্টোবরে তাকে গ্রেপ্তার করার পর তাকে আঙ্কারা সিনকান কারাগারে স্থানান্তর করা হয়। ২০২০ সালের ১৫ অক্টোবর ওজগুর গুনডেম বিচারে সন্ত্রাসবাদ সম্পর্কিত অভিযোগে তাকে দোষী সাব্যস্ত করা হয়নি। ২০২১ সালের ১৭ মার্চ ক্যাসেশন আদালতের সামনে তুরস্কের রাষ্ট্রীয় প্রসিকিউটর বেকির শাহিন সাংবিধানিক আদালতে তার এবং অন্যান্য ৬৮৬ জন এইচডিপি রাজনীতিবিদকে রাজনীতিতে জড়িত থাকার জন্য পাঁচ বছরের নিষেধাজ্ঞার দাবিতে একটি মামলা দায়ের করেন। ২০২১ সালের জুন মাসে কোবানির বিচারের শুনানির পর তাকে মুক্তি দেওয়া হয়।   তথ্যসূত্র   বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:তুর্কি কুর্দি রাজনীতিবিদ বিষয়শ্রেণী:কুর্দি রাজনীতিবিদ